**Likumprojekta „Grozījums Apcietinājumā turēšanas kārtības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Apcietinājumā turēšanas kārtības likuma (turpmāk – likums) 4.panta trešā daļa noteic, ka pēc procesa virzītāja pieprasījuma apcietināto var ievietot speciāli aprīkotās policijas telpās (turpmāk — īslaicīgās aizturēšanas vieta) uz laiku, kas nepieciešams procesuālo darbību veikšanai un tiesas procesiem. Tur apcietinātajiem nodrošināmi īslaicīgās aizturēšanas vietas sadzīves apstākļi un uz viņiem attiecināmi īslaicīgās aizturēšanas vietas iekšējās kārtības noteikumi. Kriminālprocesa likuma 274.pantā ir regulēta drošības līdzekļa – apcietinājums piemērošanas kārtība, tā trešajā daļā nosakot, ka gadījumos, ja ierosinājuma iesniedzējs var pierādīt, ka attiecīgā persona izvairās vai slēpjas no izmeklēšanas, kriminālvajāšanas, vai ja persona ir aizturēta vai apcietināta ārvalstī, jautājumu var izlemt tās prombūtnē. Savukārt Kriminālprocesa likuma 274.panta ceturtās daļas 5.punktā ir noteikts, ka izmeklēšanas tiesnesis slēgtā tiesas sēdē cita starpā var pieņemt lēmumu piemērot apcietinājumu un noteikt personas meklēšanu. Pamatojoties uz Kriminālprocesa likuma 276.pantu pēc iztiesāšanas uzsākšanas apcietinājumu pēc savas iniciatīvas vai pēc prokurora ierosinājuma piemēro tiesa, kas izskata lietu, ievērojot Kriminālprocesa likuma [272.](http://likumi.lv/doc.php?id=107820#p272) — [275.panta](http://likumi.lv/doc.php?id=107820#p275) noteikumus. Tādējādi likuma 4.panta trešajā daļā minētie nosacījumi nav attiecināmi uz meklēšanā izsludinātajiem apcietinātajiem, kuri pēc aizturēšanas tiek ievietoti īslaicīgās aizturēšanas vietā drošības līdzekļa – apcietinājums – izpildes nodrošināšanai uz laiku līdz to pārvietošanai uz izmeklēšanas cietumu. Līdz ar to likumā nepieciešams noteikt, ka īslaicīgās aizturēšanas vietā var ievietot meklēšanā esošo apcietināto pēc tā aizturēšanas uz laiku, kas nepieciešams tā pārvietošanai uz izmeklēšanas cietumu, un, ka tur apcietinātajam nodrošināmi īslaicīgās aizturēšanas vietas sadzīves apstākļi un uz viņu attiecināmi īslaicīgās aizturēšanas vietas iekšējās kārtības noteikumi, jo izmeklēšanas cietuma iekšējās kārtības noteikumi un apcietinātās personas tiesības atšķiras no īslaicīgās aizturēšanas vietas iekšējās kārtības noteikumiem un tajās ievietoto personu tiesību apjoma.  Likumā nepieciešams noteikt saprātīgu maksimālo laika periodu, kādā meklēšanā esošo apcietināto pēc tā aizturēšanas var turēt īslaicīgās aizturēšanas vietā un kas nepieciešams apcietinātā pārvietošanai uz izmeklēšanas cietumu. Minēto apcietināto personu transportēšana no īslaicīgās aizturēšanas vietas uz izmeklēšanas cietumu notiek saskaņā ar starppilsētu konvojēšanas maršruta grafiku, ko ir apstiprinājis Valsts policijas priekšnieks, un, kas ir saskaņots ar Ieslodzījuma vietu pārvaldi. Ievērojot minēto, maksimālais laika periods, kādā meklēšanā esošo apcietināto pēc tā aizturēšanas var turēt īslaicīgās aizturēšanas vietā un kas nepieciešams apcietinātā pārvietošanai uz izmeklēšanas cietumu ir jānosaka septiņas darba dienas. Atbildīgajām amatpersonām ir jāveic visi nepieciešamie pasākumi, lai maksimāli saīsinātu laika periodu, uz kuru minētās personas tiek ievietotas īslaicīgās aizturēšanas vietā.  Likumprojekts paredz papildināt likuma 4.panta trešo daļu ar jaunu otro teikumu, kas nosaka, ka meklēšanā esošo apcietināto pēc tā aizturēšanas var ievietot īslaicīgās aizturēšana vietā uz laiku, kas nepieciešams tā pārvietošanai uz izmeklēšanas cietumu, bet ne ilgāku par septiņām darba dienām. Vienlaicīgi ar šo likumprojektu tiek virzīs likumprojekts “Grozījumi Aizturēto personu turēšanas kārtības likumā”, lai noteiktu, kameklēšanā esošās apcietinātās personas pēc to aizturēšanas var ievietot īslaicīgās aizturēšanas vietā uz laiku, kas nepieciešams to pārvietošanai uz izmeklēšanas cietumu, bet ne ilgāku par septiņām darba dienām,jo pašreiz Aizturēto personu turēšanas kārtības likumā nav noteikts, ka īslaicīgās aizturēšanas vietā var ievietot minētās kategorijas personas. Aizturēto personu turēšanas kārtības likuma 1.panta otrā daļa paredz, ka apcietinātās un notiesātās personas īslaicīgās aizturēšanas vietā, ja nepieciešams, var ievietot tikai procesuālo darbību veikšanai.  |
| 3. | Projekta izstrādē iesaistītās institūcijas | Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apcietinātās personas, kuras izsludinātas meklēšanā un ir aizturētas |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesībuaktu projekti | Likumprojekts “Grozījumi Aizturēto personu turēšanas kārtības likumā”, lai noteiktu, kameklēšanā esošās apcietinātās personas pēc to aizturēšanas var ievietot īslaicīgās aizturēšanas vietā uz laiku, kas nepieciešams to pārvietošanai uz izmeklēšanas cietumu, bet ne ilgāku par septiņām darba dienām. |
| 2. | Atbildīgā institūcija | Valsts policija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar |
| 2. | Citas starptautiskās saistības | Eiropas Cilvēka tiesību un pamatbrīvību aizsardzības konvencija  |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Likumprojekts šo jomu neskar | Likumprojekts šo jomu neskar | Likumprojekts šo jomu neskar | Likumprojekts šo jomu neskar  |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Likumprojekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Likumprojekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Cilvēka tiesību un pamatbrīvību aizsardzības konvencija |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Cilvēka tiesību un pamatbrīvību aizsardzības konvencijas 3.pants | Likumprojekts | Starptautiskās saistības tiek izpildītas pilnībā. |
| Eiropas Cilvēka tiesību un pamatbrīvību aizsardzības konvencijas 5.pants | Likumprojekts | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Likumprojekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā publicēts Iekšlietu ministrijas mājas lapā sadaļā “Sabiedrības līdzdalība”, atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 13.punktam. |
| 2. | Sabiedrības līdzdalība projekta izstrādē | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli par likumprojektu. |
| 3. | Sabiedrības līdzdalības rezultāti | Nav saņemti sabiedrības pārstāvju viedokļi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Drošības policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Iekšlietu ministrs R. Kozlovskis

Vīza: valsts sekretāre I. Pētersone-Godmane

22.09.2015. 08:59

1320

I.Lodīte, 67075423

inese.lodite@vp.gov.lv